Пякучае сонца Неапаля распаляе нежартоўныя жарсці і шматходавыя інтрыгі, што нязменна завяршаюцца перамогай кахання. Відаць, менавіта ў гэтым Лопэ дэ Вега пабачыў код неўміручай папулярнасці яшчэ стагоддзі таму. Час дакрануцца да спадчыны класіка надышоў і для Драматычнага тэатра Беларускай арміі. Трупа, якая трымаецца крэда тэатра моцнага пачуцця, прадстаўляе публіцы пастаноўку паводле аднаго з самых папулярных твораў аб прыродзе кахання — спектакль “Сабака на сене”.